Diari Oficial de la Generalitat Valenciana


Sumari del DOGV 8868, del 28-07-2020 (2020/6086)

Extracte de la Resolució de 25 de juny 2020, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General de Règim Econòmic i Infraestructures.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6086


Data del document
:   25-06-2020

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 25 de juny 2020, de la Conselleria de Sanitat Universal i Salut Pública, per la qual es convoquen cinc beques per a la realització de pràctiques professionals en la Direcció General de Règim Econòmic i Infraestructures. [2020/6086]  
BDNS (identif.): 517051.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Per a obtindre la condició de persona beneficiària de les beques han de complir-se, al terme de presentació de sol·licituds d'aquesta convocatòria, els requisits que determina la base segona del títol I, en l'annex I de l'Ordre 8/2017, de 30 d'agost, de la Conselleria de Sanitat Universal i Salut Pública.  
1. Podran sol·licitar les beques objecte de regulació en aquestes bases, les persones que reunisquen els següents requisits a la finalització del termini de presentació de les sol·licituds que determine la corresponent convocatòria:  
a) Tindre la nacionalitat espanyola o ser nacional d'un estat membre de la Unió Europea. Els que aspiren a elles i no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
b) No ser major de 35 anys.  
c) Estar en possessió de qualsevol de les titulacions exigides en la corresponent convocatòria i, si és el cas, dels requisits específics que s'exigisquen, sense que hagen transcorregut més de 5 anys des de la finalització dels estudis requerits.  
d) No haver sigut persona beneficiària de beques de pràctiques professionals atorgades per la Generalitat per un període igual o superior a 36 mesos.  
e) No trobar-se incurs en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'acreditarà per mitjà de la declaració responsable inclosa en el model de sol·licitud que estarà accessible en la seu electrònica de la Generalitat.  
f) No patir malaltia o grau de discapacitat que impedisca el compliment de les obligacions inherents a la concessió de la beca i el normal desenrotllament de les pràctiques professionals. Les persones amb discapacitat en els que no concórrega aquest impediment, podran al·legar la seua condició de discapacitada als efectes de dirimir el possible empat que puga produir-se en els termes arreplegats en l'apartat quart de la base tercera d'aquesta ordre.  
2. No podran optar a les beques que ordenen aquestes bases els que, en el moment de publicar-se la convocatòria, estiguen disfrutant d'una altra beca de pràctiques professionals en la Generalitat, excepte quan resten menys de 2 mesos per a l'acabament o tractant-se de sol·licitants que en el moment de concórrer a la convocatòria estiguen gaudint d'una beca per a la realització de pràctiques professionals en la direcció general obtinguda en una convocatòria anterior.  
  
Segon. Objecte i àmbit d'aplicació  
1. Constitueix l'objecte d'aquesta resolució convocar, mitjançant procediment de concurrència competitiva, la concessió de cinc beques, en matèries relacionades amb la gestió d'infraestructures sanitàries en la Direcció General d'Eficiència i Règim Econòmic, en les dependències de la conselleria amb competències en matèria de sanitat i salut, per als exercicis 2020-2021.  
2. Poden ser beneficiaris d'aquesta subvenció aquells professionals que estiguen en possessió d'alguna de les titulacions oficials universitàries següents: llicenciatura o grau en dret, enginyeria industrial, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'enginyeria industrial, i arquitectura, o bé, títol universitari oficial de grau més títol de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions d'arquitectura. De les cinc beques, una beca està destinada per a les persones titulades o graduades en Dret, dues beques per a persones titulades en Enginyeria Industrial i les altres dues per a persones titulades en Arquitectura. Cada sol·licitant només podrà presentar-se'n a una.  
  
Tercer. Bases reguladores  
La convocatòria se ajustarà a les bases reguladores aprovades en l'Ordre 8/2017, de 30 d'agost, de la Conselleria de Sanitat Universal i Salut Pública.  
  
Quart. Finançament  
Import any 2020: 16.006,35 euros  
Import any 2021: 48.019,05 euros  
Import total màxim: 64.025,40 euros  
  
Quint. Forma i termini de presentació de les sol·licituds   
1. El termini per a la presentació de les sol¿licituds serà de 15 dies hàbils a comptar de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació que ha d'acompanyar-se, es realitzarà i ajustarà a allò que s'ha determinat en la base cinquena i sisena de l'annex únic de l'esmentada ordre: «1. Les persones aspirants a obtindre una beca presentaran exclusivament per via electrònica, la sol·licitud i currículum de forma completa, segons models normalitzats que estan accessibles en la seu electrònica de la Generalitat www.gva.es, en el termini que assenyale la corresponent convocatòria, sense perjuí de la normativa establida amb caràcter general sobre la presentació de sol·licituds davant de les administracions públiques.  
3. Per a poder realitzar la presentació electrònicament, la persona sol·licitant haurà de disposar de firma electrònica, per mitjà de certificat reconegut per a la ciutadania emés per l'Agència de Tecnologia i Certificació Electrònica o del DNI electrònic.  
  
València, 25 de juny de 2020.- La consellera de Sanitat Universal i Salut Pública: Ana Barceló Chico.